title: Chudeoaragonés
text: O chudeoaragonés ye un romance chodigo amortato que se charró en parte d'os reinos d'Aragón y Navarra dende a segunda mitat d'o sieglo VIII dica la rematanza d'o sieglo XV, en os tiempos en os que forachitoron a la mayoría de chodigos no convertitos a lo cristianismo difuera d'a peninsula Iberica.
  
  Filiación 
  Se tractaba d'un romance chodigo, per o que ye clasificato lingüisticament entre as luengas indoeuropeas romanicas. As parlas chodigo-romanicas se farchaban sobre os alazetz d'una luenga romanica, a navarro-aragonesa en iste caso, prenendo caracteristicas lingüisticas hebreas dica o punto que talment se diferenciaban prou d'o romance orichinal ta considerar-sen idiomas independients, encara que ixo ye discutible. Bi ha tamién bella controversia sobre si os romances chodigos proceden u no d'un anterior chudeolatín, encara que pareix más probable que o chudeoaragonés -como los altros romances chodigos d'a peninsula Iberica- naixesen con posterioridat de traza independient.
  
  L'alchamía chodiga 
  
  Bi ha menos textos en alchamía chodiga que en alchamía musulmana, Manuel Alvar n'ha estudiato un que provién de Uesca. Por un tiempo os chodigos d'Aragón teneban l'arabe como luenga de cultura. Un texto de principios d'o sieglo XIV de Uesca se troba en meyo d'una alchamía hebraico-arabe:
  
  Una muestra de texto en romance aragonés d'o sieglo XV escrito por u ta chodigos ye:
   [Lleal, 1995: 76].
   [Lleal, 1995: 76]
  
  Historia 
  No ye claro si a fin d'o chudeoaragonés estió por una suya converchencia con altros romances chodigos hispanicos (se veiga chudeocastellano) u si o suyo uso s'esmermó en favor d'os romances chodigo-hispanicos d'o sud d'a Peninsula, con un numero más gran de charradors, esparditos sobretot per tierras valencianas, murcianas y andaluzas.
  
  Elementos aragoneses en o chudeocastellano 
  O sefardita de Tesalonica coincidiba con o sefardita de Macedonya d'o Norte y Bosnia en predominar a conservación d'a F- inicial (facer, ferir), a diferencia d'o sefardita de Bulgaria, Anatolia u Rumanía.
  
  En o sefardita de Monastir (Macedonya d'o Norte) bi ha muitos casos d'epentesi antihiatica pareixitos a los de l'aragonés (cayidu, tu creyis, tu veyis, cayir, criyer y tanto en a parla sefardita de Monastir como en a de Bosnia se testimonia el veyi, ellos veyin. no necesariament son aragonesismos, tamién podrían deber-sen a una influencia leyonesa.
  
  En o sefardita de Tesalonica i heban aragonesismos u palabras comuns de l'aragonés con o castellano y que en castellano no han tenito muito uso como embelecar, embabucar, bafo, mancar, axugar, meollo (con o significato de "cerebro" y relacionato con l'aragonés actual "miollo"), afalagar (con o sentito de consolar), fuir, topar. As parabras escorchar y (de)spuntar son aragonesismos propios d'o sefardita de Tesalonica y Sarajevo.
  
  En chudeocastellano no se diz conmigo, contigo y consigo, se fan servir as formas aragonesas occidentals con mí, con tí y con sí. Unatro aragonesismo pronominal propio d'o chudeocastellano ye o pronombre reflexivo plural sen, que tamién se troba en castellano rechional d'a val d'Ebro.
  
  Os numerals ordinals presentan a terminación -eno: kuatreno, sinkeno, seženo, seteno, kinzeno, y a forma irregular aragonesa y italiana primo.
  
  As formas en -igo de l'aragonés moderno (creigo, veigo, creiga y veiga) son documentatas en chudeocastellano chunto con as formas veyo, creyo y as formas coincidents como lo castellano moderno. En sefardita de bell puesto ye documentata (chunto con a forma castellana), a presencia d'imperfectos en -iva, en especial en a luenga escrita de Moisés Almosnino (sieglo XVI), d'orichen aragonés: kriyiva, riyiva, trayiva.
  
  En sefardita de Bosnia, Monastir (Macedonya d'o Norte) y Tesalonica as oracions subordinatas condicionals se fan con o futuro d'indicativo en cuenta de con o futuro de subchuntivo castellano. 
  
  Tamién bi ha oracions hipotetico-comparativas a on bi ha indicativo en cuenta de subchuntivo como en castellano
  
  Referencias
  
  Bibliografía 
   Aldina Quintana: [http://ifc.dpz.es/recursos/publicaciones/22/32/06quintana.pdf Concomitancias lingüísticas entre el aragonés y el ladino (judeoespanyol)]. A.F.A 2001.
   Revista de Filología Española 8.136-41 (1946)
   Miguel Ángel Motis Dolader: Pervivencias aragoneses entre los sefardíes actuales. Aragón en el mundo. CAI 1988.
  
  Aragones
  Dialectos de l'aragonés
  Chudaísmo en Aragón